Boomsalmander en houtkapper in die ou boomstomp - Dis Ekke
Boomsalmander en houtkapper in die ou boomstomp
Posted by HesterLeyNel on 2018-03-13 31 Comments
Ek het gister die fotos op Facebook gelaai, maar ek wil dit darem ook vir die blogmaatjies wys met wie ek nie FB vriende is nie.
Hierdie groot bome staan op die terras hoër op aan die voorkant van ons huis (dis 'n hoek van die buurman bo-op die terras se huis wat daar op die agterkant van die foto uitsteek).
Een van die groot bome is afgesny reeds voordat ons hier ingetrek het. Ook maar goed, want as daai yslike boom teen die terras moes afduiwel, was hierdie pophuis 'n plathuis. As jy in berekening bring hoe hoog die boom wat staande gebly het, bo die dak van die buurman se huis uitsteek, kan jy 'n idee kry van hoe hoog die boomtoppe is.
Ons leefarea is aan die agterkant van die huis waar die sonstoep en patio is en ons sien hierdie bome ook net raak wanneer ons by die garage uitry. Die maergat kat het egter 'n groot voorliefde daarvoor ontwikkel om buite ons voordeur op die rypad te gaan lê en die voëltjies in die bome dop te hou. Gister toe Karen buite na haar gaan soek het, merk sy toe op dat die boomstomp 'n heerlike kuierplek geword het vir 'n boomsalmander en 'n houtkapper (Olive Woodpecker) wat 'n nessie in 'n holtetjie aan die bokant van die stam betrek het. Ons weet nie of dit 'n gat is wat sy voorheen self gemaak het nie, maar sy lyk heel tuis.
Let op in die video hoe sy die hele tyd rondloer om die kat onder op die pad, die salmander bo haar kop en die klomp geelvinke in die boom langsaan dop te hou. Die geelvinke het gesellig voorgekuier en hulle niks gesteur aan die kat of die intrekkers in die boomstomp langsaan nie.
Geweldig, die salamander moest ik even zoeken, maar dan zie je ook iets prachtigs en die specht….vooral dat filmpje 👌👌👌
Ja, dit was 'n bietjie ver om af te neem met ons mik-en-druk kamera 😄
Al te oulik!
Dankie Tina 😄
Heerlijk om te bekijken en dan die specht!
Dankie Joke, ja sy is baie oulik.
Oh, what a wonderful guest, dear Hester!
Yes, isn't it? We are delighted to have her.
Ag dis pragtig. Ek beny jou dat jy sulke mooi fotos kon neem. Baie spesiaal
Dankie, ons hou nou elke dag dop of ons hulle weer sien. Wens ek kon daar opklim en gaan kuier.
Hierdie pos het seker gemaak dat ek bly voel: dat die houtkapper and salmander so naby julle kan woon is wonderlik. Ek is soms verbaas wat onder ons neuse gebeur en besef hoe belangrik dit is om ons omgewing goed dop te hou.
Dis waar Anne en dis so 'n heerlike verrassing wanneer jy iets so spesiaals raaksien.
So spesiaal . Geniet dit!
Dit sal interessant wees om te sien of die speg kleintjies gaan uitbroei. Dis so oulik…daardie ou gevreetjie wat daar uitloer!
My man sê net so 'n bietjie hoër op in die erf is daar nog 'n paartjie wat beslis kleintjies het, want hulle vlieg die hele dag heen en weer na die boom toe waar hulle tuis is. Ek wil nog gaan kyk waar hulle hou. Die kanse is seker goed dat ons gesinnetjie sal uitbrei.
Perdebytjie Hester diskrimineer teen jou famlie ek voel verplig om jou in te lig.
Jy is heeltemal reg dit is die ander naam vir 'n Houtkapper – met elke pik maak dit klik
Heeltemal reg dit is die ander naam vir 'n Houtkapper. Elke keer as hy pik maak dit klik…
O gaats ee het vergeet Hester ken mense wat mense se kniekoppe verwyder!!
Dis sommer 'n spoggerige boomhuis daardie!
Ek is net bly daar het 'n voëltjie ingetrek en nie 'n swerm bye nie 😉
Weereens kan ek net sê dat jy en jou dogter my leer om na die klein goedjies op te let! Wat ñ spesiale gesig om te kan dophou en inneem.